### Resume

En privat investor har anmodet om at få udarbejdet lokalplan for [adresse] 13 med henblik på at opføre én beboelsesejendom i to etager med udnyttet tagetage. Bygningen kan rumme seks boliger på mellem 44 og 77 m² pr. bolig. Grunden er på 321 m² og bebyggelsesprocenten vil blive ca. 112.

Den eksisterende lokalplan nr. 34 giver ikke mulighed for bebyggelse på grunden, da området ud mod [adresse] er udlagt til et privat opholdsareal og resten af grunden er udlagt til fælles friarealer for områdets beboere. På grunden er der en sti der forbinder [adresse] med [adresse], som bevares. Idet der ikke kan skaffes parkering på grunden forudsætter det, at Bygherre indbetaler til [adresse] P-fond.

### Sagsfremstilling

![](data:image/png;base64...)

Figur 1: Lokalplanens afgrænsning

En privat investor har anmodet om at få udarbejdet lokalplan for én beboelsesejendom med mulighed for seks lejligheder på mellem 44 og 77 m² på Nørrebogade 13 i Vejle midtby. Grunden har en størrelse på 321 m² og bygningen opføres i to etager med udnyttet tagetage med en bygningshøjde på 12,7 meter. På bagsiden kan der skabes et fælles opholdsareal på ca. 70 m². Desuden får 4 lejligheder hver en altan på 4 m².

I gældende lokalplan 34 er området udlagt til privat opholdsareal og fælles friareal for områdets beboere. Grunden har tidligere været anvendt til legeplads, da [adresse] 11 var indrettet som kvindehjem for udsatte kvinder og børn. Udover stien der forbinder [adresse] med [adresse], vurderes det ikke, at det fælles opholdsareal på nuværende tidspunkt anvendes af områdets beboere.

[adresse] 11 er en gammel bevaringsværdig villa, og for ikke at "lukke" denne bygning inde trækkes en del af den nye bygningsfacade en smule tilbage på grunden. Det sammen gøres i den anden side af facaden, hvor kun tagetage bygges hen over stien. Idet der går en stor fjernvarmeledning under den eksisterende sti, skal der være en frihøjde på min. fem meter over terræn, for at fjernvarmeselskabet har mulighed for at servicere deres ledning. For at undgå at hullet visuelt bliver for stort forslås det, at den øverste del af hullet dækkes af med en let beklædning - eksempelvis med en plade påført listebeklædning, som hurtig kan fjernes når/hvis fjervarmeselskabet skal servicere fjernvarmerøret.

Bygningen opføres i blank teglsten med en base af en mørkere tegl samt tegltag. For at bryde gavlen mod [adresse] 11 kan der ligeledes opsættes listebeklædning til begrønning af facaden. Bygherre har alternativt luftet tanken om, at facaden kunne udsmykkes med teglstenskunst.

Da der ikke kan skabes parkeringspladser på grunden grundet svære indkørselsforhold og manglende plads på grunden, skal bygherre indbetale til [adresse] p-fond.

Særlige planmæssige forhold

Under lokalplanprocessen kan der arbejdes videre med det arkitektoniske udtryk.

Kommuneplantillæg

Gældende kommuneplanramme udlægger området til boligformål med en bebyggelsesprocent på 110. Idet projektet overskrider bebyggelsesprocenten udarbejdes der kommuneplantillæg.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Lokalplanen er med til at byfortætte, så nye byudviklingsområder ikke tages i brug.

### Teknik- og Miljødirektøren indstiller,

at udarbejdelsen af forslag til lokalplan nr. 1365 og tillæg nr. 20 i gangsættes.

### Beslutning

Godkendt.